
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Vēršam uzmanību, ka ar projektu grozītais Ministru kabineta 2018. gada 17. aprīļa noteikumu Nr. 225 "Valsts tehniskās uzraudzības aģentūras maksas pakalpojumu cenrādis" pielikums (turpmāk – cenrādis) noteic maksas pakalpojumu "Muzeja telpu noma (līdz 6 h)" (sk. cenrāža 86. punkts) un "Telpu noma (nakšņošana)" (sk. cenrāža 91. punkts), taču neparedz maksas pakalpojumu "Muzeja telpu noma (no 7 līdz 24 h)". Ievērojot minēto, lūdzam precizēt projekta anotācijas 1.3. sadaļā ietvertās tabulas 34. punktu atbilstoši cenrādī noteiktajiem maksas pakalpojumiem.
Piedāvātā redakcija
-
	Natālija Pīlipa (TM)

	2.
	Noteikumu konsolidētā versija
 Pielikuma saturu skatīt dokumentā
	Iebildums
Vēršam uzmanību, ka cenrāža 15. punktā noteiktā maksas pakalpojuma saturs nav saprotams. Proti, nav skaidrs, ko tieši tas paredz, jo īpaši ņemot vērā, ka no minētā punkta izriet, ka tiek veikta traktortehnikas, tās piekabju vai speciālās traktortehnikas papildu resursu un datu apstrāde.

Ievērojot minēto, lūdzam precizēt cenrāža 15. punkta redakciju, nodrošinot skaidru un saprotamu tiesisko regulējumu, vienlaikus atbilstoši precizējot projekta anotācijas 1.3. sadaļu.
Piedāvātā redakcija
	Natālija Pīlipa (TM)

	3.
	Noteikumu konsolidētā versija
 Pielikuma saturu skatīt dokumentā
	Iebildums
Vēršam uzmanību, ka atbilstoši Likuma par budžetu un finanšu vadību I nodaļai maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Norādām, ka normatīvie akti traktortehnikas vadītāja tiesību iegūšanas jomā neparedz testa braucienu pirms vadīšanas eksāmena.

Ievērojot minēto, lūdzam svītrot cenrāža 31. punktu. 
Piedāvātā redakcija
	Natālija Pīlipa (TM)

	4.
	Noteikumu konsolidētā versija
 Pielikuma saturu skatīt dokumentā
	Iebildums
Ievērojot Tieslietu ministrijas iepriekš izteikto iebildumu, kā arī projektam pievienotās izziņas par saņemtajiem iebildumiem un priekšlikumiem (turpmāk - izziņa) 17. punktā sniegto skaidrojumu, atkārtoti lūdzam precizēt cenrāža 32. punktu, svītrojot vārdus "ārvalstīs izdotās traktortehnikas vadītāja apliecības maiņa".

Paskaidrojam, ka tādējādi šī maksas pakalpojuma ietvaros tiktu veikta ārvalstīs iegūto teorētisko zināšanu un vadīšanas iemaņu atbilstības izvērtēšana. Papildus, ja Valsts tehniskās uzraudzības aģentūra pieņem lēmumu par ārvalstīs iegūto teorētisko zināšanu un vadīšanas iemaņu atbilstību, cenrāža 33. punktā noteiktā maksas pakalpojuma ietvaros personai tiktu noformēta un izsniegta attiecīga traktortehnikas vadītāja apliecība.
Piedāvātā redakcija
	Natālija Pīlipa (TM)

	5.
	Noteikumu konsolidētā versija
 Pielikuma saturu skatīt dokumentā
	Iebildums
Atkārtoti vēršam uzmanību, ka Ministru kabineta 2017. gada 6. jūnija noteikumi Nr. 313 "Traktortehnikas, tās piekabes, maināmās velkamās iekārtas un maināmā tehnoloģiskā agregāta reģistrācijas kārtība" neparedz atkārtotas traktortehnikas vai tās piekabes tranzīta valsts reģistrācijas numura apliecības izsniegšanu. Šo noteikumu 69. punkts noteic: tranzīta numura zīmes derīguma termiņš ir 30 dienas no tās izsniegšanas dienas. Ja traktortehnika vai tās piekabe šajā termiņā nav izvesta no valsts, pēc atkārtotas tehnisko datu salīdzināšanas tranzīta numura zīmes derīguma termiņu var pagarināt līdz 30 dienām, izsniedzot jaunu reģistrācijas apliecību.

Ievērojot minēto, lūdzam atbilstoši precizēt cenrāža 45. punktu, vienlaikus atbilstoši precizējot projekta anotācijas 1.3. sadaļu.
Piedāvātā redakcija
	Natālija Pīlipa (TM)

	6.
	Noteikumu konsolidētā versija
 Pielikuma saturu skatīt dokumentā
	Iebildums
Atkārtoti norādām, ka no cenrāža 68., 69., 70., 71. un 73. punkta redakcijas nav viennozīmīgi saprotams, uz kuriem cenrādī noteiktajiem maksas pakalpojumiem tie attiecināmi. Ievērojot minēto, lūdzam atbilstoši precizēt cenrāža 68., 69., 70., 71. un 73. punktu, nodrošinot skaidru un saprotamu tiesisko regulējumu, vienlaikus atbilstoši precizējot projekta anotācijas 1.3. sadaļu.
Piedāvātā redakcija
	Natālija Pīlipa (TM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Tiesiskās noteiktības nolūkā lūdzam precizēt projekta anotācijas 1.3. sadaļas 22. rindkopu, ievērojot, ka maksas pakalpojumu "Steidzamības kārtā (vienas darbdienas laikā) vienas valsts funkcijas pakalpojuma nodrošinājums vienam klientam" noteic cenrāža 73. punkts.
 
Piedāvātā redakcija
-
	Natālija Pīlipa (TM)

	8.
	Noteikumu konsolidētā versija
 Pielikuma saturu skatīt dokumentā
	Priekšlikums
Ievērojot Tieslietu ministrijas iepriekš izteikto priekšlikumu, kā arī izziņas 42. punktā sniegto skaidrojumu, lūdzam precizēt cenrāža 17. punkta redakciju, nodrošinot skaidru un saprotamu tiesisko regulējumu, vienlaikus atbilstoši precizējot projekta anotācijas 1.3. sadaļu.
Piedāvātā redakcija
	Natālija Pīlipa (TM)

	9.
	Noteikumu konsolidētā versija
 Pielikuma saturu skatīt dokumentā
	Priekšlikums
Tiesiskās noteiktības nolūkā lūdzam precizēt cenrāža 53. punktu, nosakot maksas pakalpojumu "Rēķina-uzziņas veidlapu komplekts", vienlaikus atbilstoši precizējot projekta anotācijas 1.3. sadaļu.
Piedāvātā redakcija
	Natālija Pīlipa (TM)



